Facultat d'Educació Social Treball Social Pere Tarrés URL: Eduard Sala, acte graduació 2014
Channel: Fundació Pere Tarrés
Date: 16/07/2014

La Facultat d'Educació Social i Treball Social Pere Tarrés --URL va celebrar el passat dijous 19 de juny l'acte de graduació de la 2a  promoció de Grau en Educació Social i Grau en Treball Social així com dels alumnes de la 4a Promoció del Màster Universitari en models i Estratègies d'Intervenció Social i Educativa en la Infància i Adolescència, la 6a Promoció del Màster Universitari en Direcció, Gestió i Intervenció en Serveis Socials i la 2a Promoció del Programa Universitari per a Gent Gran.  En total 126 alumnes acompanyats dels seus familiar i amics es van donar cita en aquesta cerimònia. El padrí de les promocions va ser l'Eduard Sala, coach, formador i director de l'Obra Social Santa Lluïsa de Marillac-Companyia de les Filles de la Caritat. Sala els va fer recordar la imatge que va fer servir de la motxilla amb la qual començaven els estudis, un bagatge format pel caire vocacional, militant i activista que es requereix per ser un professional de l'acció socioeducativa, i de com aquesta motxilla s'havia omplert no només de coneixements acadèmics sinó d'experiències vivencials que encara els havia refermat més com a persones i professionals.  La Facultat d'Educació Social i Treball Social Pere Tarrés de la Universitat Ramon Llull té una llarga experiència institucional pel que fa a la formació en el camp social. La seva metodologia i el seu estil propi es basen en la qualitat de la docència, la participació activa de l'estudiant en el procés de formació, la importància de la dimensió pràctica i del contacte amb el món professional i, finalment, la projecció internacional, que es duu a terme mitjançant l'intercanvi d'estudiants i de coneixements i a través, també, de col•laboracions entre institucions. 80 anys en Treball Social i 20 anys en Educació Social avalen aquesta experiència acadèmica i formativa.